Музей сучаснай беларускай дзяржаўнасці створаны ў адпаведнасці з пратаколам даручэнняў Прэзідэнта Рэспублікі Беларусь А. Р. Лукашэнкі ад 28 лютага 2010 г. як філіял дзяржаўнай установы “Нацыянальны гістарычны музей Рэспублікі Беларусь”. Урачыстае адкрыццё музея з удзелам Прэзідэнта А. Р. Лукашэнкі адбылося 22 чэрвеня 2012 г. Для наведвальнікаў музей быў адчынены ў жніўні 2012 г. Навуковая канцэпцыя экспазіцыі распрацавана вядучымі спецыялістамі з ліку супрацоўнікаў Нацыянальнага гістарычнага музея Рэспублікі Беларусь, навукоўцаў Інстытута гісторыі Нацыянальнай акадэміі навук Беларусі. У якасці цэнтральнай ідэі канцэпцыі вызначана прызнанне нацыянальнай ідэнтычнасці беларускага народа і суверэнітэта беларускай дзяржавы.